[image: ]

www.daf-yomi.com
afchunk.xhtml
בבא קמא פז ע"א



טקסט הדף





	וכן היה רבי יהודה פוטרו מכל דינים שבתורה מ''ט דרבי יהודה אמר קרא {במדבר לה-כד} ושפטו העדה בין המכה ובין גואל הדם על המשפטים האלה כל שישנו במכה ובגואל הדם ישנו במשפטים כל שאינו במכה ובגואל הדם אינו במשפטים תניא אידך ר' יהודה אומר סומא אין לו בושת וכן היה רבי יהודה פוטרו מכל מצות האמורות בתורה אמר רב שישא בריה דרב אידי מאי טעמא דר' יהודה אמר קרא {דברים ו-א} ואלה המצות החקים והמשפטים כל שישנו במשפטים ישנו במצות וחקים וכל שאינו במשפטים אינו במצות וחקים אמר רב יוסף מריש הוה אמינא מאן דאמר הלכה כר' יהודה דאמר סומא פטור מן המצות קא עבדינא יומא טבא לרבנן מ''ט דלא מפקדינא וקא עבדינא מצות והשתא דשמעית להא דר' חנינא דאמר ר' חנינא גדול המצווה ועושה ממי שאינו מצווה ועושה מאן דאמר לי אין הלכה כרבי יהודה עבדינא יומא טבא לרבנן מ''ט דכי מפקדינא אית לי אגרא טפי:


	מתני' זה חומר באדם מבשור שהאדם משלם נזק צער ריפוי שבת ובושת ומשלם דמי ולדות ושור אינו משלם אלא נזק ופטור מדמי ולדות המכה את אביו ואת אמו ולא עשה בהן חבורה וחובל בחבירו ביום הכפורים חייב בכולן החובל בעבד עברי חייב בכולן חוץ מן השבת בזמן שהוא שלו החובל בעבד כנעני של אחרים חייב בכולן רבי יהודה אומר אין לעבדים בושת חש''ו פגיעתן רעה החובל בהן חייב והם שחבלו באחרים פטורין העבד והאשה פגיעתן רעה החובל בהם חייב והם שחבלו באחרים פטורין אבל משלמין לאחר זמן נתגרשה האשה נשתחרר העבד חייבין לשלם המכה אביו ואמו ועשה בהן חבורה והחובל בחבירו בשבת פטור מכולן מפני שהוא נדון בנפשו והחובל בעבד כנעני שלו פטור מכולן:


	גמ' בעא מיניה רבי אלעזר מרב החובל בבת קטנה של אחרים חבלה למי מי אמרינן כיון דאקני ליה רחמנא שבח נעורים לאב חבלה נמי דאבוה הוי מאי טעמא דהא אפחתה מכספה או דילמא שבח נעורים הוא דאקני ליה רחמנא דאי בעי לממסר לה למוכה שחין מצי מסר אבל חבלה כיון דאי בעי מתחבל בה לא מצי חביל לא קנייה ליה רחמנא





רש"י





	כל שאינו במכה כו'. וסומא הא אפיקתיה מדין מיתת בין דין: כל שישנו במשפט כו'. דהא אפיקתיה מכלל ושפטו: רב יוסף. סגי נהור הוה: מתני' ושור אינו משלם אלא נזק. כדאמר בפ''ב (דף כו.) איש בעמיתו ולא שור בעמיתו: ופטור מדמי ולדות. כדאמר בשור שנגח את הפרה (לעיל דף מב.) אנשים ולא שוורים: מכה אביו ואמו. אין חייב עד שיעשה בהן חבורה באלו הן הנחנקין (סנהדרין דף פה:): עבד ואשה שחבלו באחרים פטורים. שאין להם מה לשלם: נתגרשה האשה ונשתחרר העבד. וקנו נכסים: חייבין לשלם. שהרי מתחלה הן חייבין אלא שאין להם מה לשלם שנכסי מלוג של אשה משועבדים לבעל לפירות ולירושה: גמ' בבת קטנה של אחרים חבלה למי. גדולה ודאי דידה הויא: [שבח נעורים לאב. דכתיב] בנעוריה בית אביה כל שבח נעורים לאביה אפי' כסף קדושין שלו: דאי בעי מסר לה אביה למוכה שחין. דכתיב (דברים כב) את בתי נתתי לאיש הזה אלמא בידו לתתה למי שירצה הלכך כסף קדושין נמי לאביה: לא מצי חביל בה.





תוספות





	משום דלית ליה לרבא רשע רשע אלא משום שאין צריך דמגופיה דקרא שמעינן דאין משלשים במכות ובאלו נערות (כתובות דף לה. ושם) גבי חייבי מלקיות שוגגין ודבר אחר דאמר ר''ל בפירוש ריבתה תורה חייבי מלקיות כחייבי מיתות היכן ריבתה תורה אביי אמר רשע רשע רבא אמר מכה מכה התם ודאי לא דריש רבא רשע רשע וכן ר' יוחנן פליג אר''ל ומחייב חייבי מלקיות שוגגין בתשלומין לא דריש רשע רשע וכן בההוא פירקא (דף לז.) אמר גבי לא יהיה אסון ענוש יענש והא מהכא נפקא מהתם נפקא כדי רשעתו משום רשעה אחת אתה מחייבו כו' ומסיק חדא במיתה וממון וחדא במלקות וממון לא דריש רשע רשע והיינו טעמא דרבא ור' יוחנן וההיא סוגיא סברי דלא דרשי רשע רשע אלא לענין דברים שהן בגוף המלקות דקרא דרשע בגוף המלקות כתיב והיה אם בן הכות הרשע אבל לפטור מממון שהוא בהדי מיתה ומלקות שאין בגוף המלקות לא דרשינן אבל ממכה יליף לה רבא שפיר דבתשלומין כתיב מכה בהמה ישלמנה ואביי אית ליה אפי' התם ג''ש דרשע רשע וסוגיא דהתם גבי רשעתו אליבא דרבא אתיא ואביי הוה מוקי כרבי מאיר במיתה ומלקות דמלקות וממון לא צריך קרא דאתיא רשע רשע: וכן היה רבי יהודה פוטרו מכל דינים שבתורה. תימה א''כ מאי איריא דפטר ר' יהודה בבושת לעיל ולמה לי ג''ש דעיניך עיניך ונראה לר''י שלבסוף חזר בו ר' יהודה ממה שהיה פוטרו מבושת לבד כשמצא דרשה לפוטרו ממיתה וגלות א''נ אי לאו דגלי ג''ש דעיניך לפטור סומא הוה סברא למדרש גבי גלות כר' מאיר: וכן היה ר' יהודה פוטרו מכל המצות [האמורות] בתורה. תימה הא דתנן בפרק הקורא את המגילה (מגילה דף כד. ושם) רבי יהודה אומר כל שלא ראה מאורות מימיו לא יפרוס על שמע אפי' ראה ונסמא נמי אמר הכא דפטור מכל המצות והיאך יפרוס על שמע להוציא אחרים ובירושלמי דמוקי שלא ראה מאורות מימיו ביושב בבית אפל [או] שנולד במערה ואינו סומא א''ש אבל בגמרא דידן משמע דמיירי בסומא ממש ומפרש טעמא דרבי יהודה דאמר אין פורס משום דאין נהנה מן המאורות ורבנן [סברי] אית ליה הנאה כר' יוסי שראה סומא ואבוקה בידו אמר ליה בני אבוקה זו למה אמר ליה כל זמן שאבוקה זו בידי בני אדם רואין אותי ומצילין אותי מן הפחתים והאי טעמא לא שייך אלא בסומא ממש ונראה דאף ע''ג דפטר ר' יהודה סומא מכל המצות מ''מ מדרבנן חייב דאע''ג דאשה מיפטרא במצות עשה שהזמן גרמא ולא מחייבינן אפילו מדרבנן משום שיש מצות הרבה דמחייבת בהו אבל סומא אי פטרת ליה מכל המצות אפי' מדרבנן א''כ ה''ל כמו נכרי שאין נוהג בתורת ישראל כלל ולכך אותו שלא ראה מאורות מימיו אפילו מדרבנן לא יפרוס על שמע כיון דלית ליה הנאה אבל אם ראה ונסתמא חייב מדרבנן ומוציא אחרים ידי חובתן דאחרים נמי לא מחייבי אלא מדרבנן דק''ש דרבנן היא כדאמר במי שמתו (ברכות דף כא.) ולא דמי חיוב דסומא לחיובא דקטן שהגיע לחינוך שאין אלא לחנכו דאע''ג דחייב מדרבנן אין פורס על שמע להוציא אחרים ידי חובתן: בעבד כנעני שלו פטור. מכולם. וא''ת והא ברפואתו חייב כדקאמר בפ''ק דגיטין (דף יב: ושם) גבי קיטע יד עבדו של חבירו . נותן שבתו ורפואתו לרבו ופריך רפואתו דידיה היא דבעי איתסויי ביה ומשני לא צריכא דאמדוהו לה' יומי ועבדו סמא חריפא ואיתסי בתלתא יומי וי''ל דה''נ פטור מכולם היינו מן היתרון דאמדוהו בה' ואיתסי בג' ואם תאמר ותפשוט ממתני' דיכול הרב לומר לעבד עשה עמי ואיני זנך מדפטור משבת וי''ל דהכא מיירי בזן את העבד ומיהו קשה מאי קמ''ל רבי יוחנן שנותן רפואתו לרבו דהיינו היתרון דאתסי בג' מתני' היא דפטור מכולם ע''כ נראה שיש לחלק בין אחרים חובלין בו בין להרב עצמו חובל בו שכבר זכה בכל.: כיון דאקני ליה רחמנא שבח נעורים לאב. פי' בקונטרס דכתיב בנעוריה בית אביה כל שבח נעורים לאביה ובשנים אוחזין (ב''מ דף יב. ושם) גבי מציאת בנו ובתו הקטנים נמי פי' דבתו מציאתה לאביה משום דשבח נעורים לאביה וקשה לפירושו דבריש פרק קמא דקדושין (דף ג: ושם) ובאלו נערות (כתובות דף מ:) אמר דההוא בהפרת נדרים הוא דכתיב ולא ילפינן מהתם שאר דברים ונראה דבכל דוכתי דנקיט שבח נעורים לסימנא בעלמא נקטיה ולא משום דמפיק מבנעוריה ובשמעתין נמי פירש בקונטרס בסוף דבריו דכסף קדושין שלו דאי בעי מסר לה למנוול ומוכה שחין ומציאתה נמי לאב משום איבה כדמפרש גמרא בפרק נערה שנתפתתה (שם דף מו: ושם) דחיישינן שמא מתוך שנאה שלא תתן לו מציאה ימסרנה למנוול ומוכה שחין ומבעיא ליה בחבלה לרבי אלעזר דאע''ג דאין שייך בה איבה דלא קפיד במידי דאית להו צערא בגופייהו כדאמר לקמן מ''מ ראוי הוא להיות של אב משום דאפחתה מכספה:





רשב"א

 וכן היה רבי יהודה פוטרו מכל מצות האמורות בתורה. יש לדייק דהא דתנן במגילה בפרק הקורא את המגילה (כד, א) רבי יהודה אומר כל שלא ראה מאורות מימיו לא יפרוס על שמע, ואם איתא דסומא פטור מכל המצות מאי שנא שלא ראה מאורות מאי שנא פקח ונסתמא. ובירושלמי פריך לה במגילה (פ"ב, ה"ז) וכן במכות בפרק אלו הן הגולין (ה"ה) ומשני ביושב בבית אפל לא יפרוס על שמע. פירוש, ביושב בבית אפל משעה שנולד כגון שנולד במערה ולא ראה מאורות מימיו ולא נהנה מהם. ומיהו לא משמע הכין בגמרין, תדע דהתם במגילה מפרש טעמא דרבי יהודה משום דאינו נהנה מן המאורות ואמרו רבנן אית להו כרבי יוסי, פעם אחת הלכתי באישון לילה ואפילה וראיתי סומא ואבוקה בידו ואמרתי לו בני אבוקה זו למה אמר לי כל זמן שאבוקה בידי בני אדם רואין אותי ומצילין אותי מן הפחתים ומן הברקנים, ולא שייך זה באדם שנולד במערה ורואה אלא שלא נהנה בעודו יושב באפילה. ובתוספות תירץ דאף על גב דפטר רבי יהודה כל סומא מן המצות מדאורייתא מדרבנן מיהא מחייב בכל המצות שאלמא כן עשיתו אינו ישראל והילכך מי שראה המאורות ונהנה מהן אף על פי שנסתמא חייב מדרבנן ופורס אפילו על שמע להוציא את אחרים משום דקריאת שמע דרבנן ואתי דרבנן ומפיק דרבנן, אבל מי שלא ראה מאורות מימיו אף על פי שחייב בכל המצות מדרבנן בזו שהיא מחמת הנאת המאורות וזה לא נהנה פטור אפילו מדרבנן והלכך אינו פורס. ועדיין קשיא לי קצת, שאילו סומא לרבי יהודה חייב במצות דרבנן מיהא מאי קאמר רב יוסף דאנא לא מפקידנא ועבידנא והא על כרחין עביד מדרבנן וחייב משום לא תסור, אלא נראה דלרבי יהודה פטור לגמרי מכל המצות ואפילו מדרבנן וממדת חסידות בלבד חייב והיינו דרב יוסף, ופריסת שמע כיון דאינו אלא מדרבנן אפילו סומא שראה מאורות ונסתמא ואילו בא לומר ברכת יוצר אור רשאי וחסיד מפני שכבר נהנה אף הוא מוציא את הרבים, אבל מי שלא ראה מאורות אפילו בא לומר אין כאן מדת חסידות איך יפרוס על שמע להוציא אחרים שנהנו עשאה רבי יהודה כברכת הנהנין דעלמא ורבנן סבירא להו דאף הוא נהנה כדברי רבי יוסי. כנ"ל.





מתני': בעבד כנעני שלו פטור מכולן. איכא למידק, רפוי מיהא ליתיב ליה דהא בעי לאתסויי נפשיה וכדאמר בפרק קמא דגיטין (יב, ב) הקוטע יד עבדו של חבירו נותן שבתו ורפואתו לרבו ופריך רפואתו דידיה הוא דבעי אתסויי ביה ומשני לא צריכא דאמדוהו לה' יומי ועבדי סמא חריפא ואתסי בתלתא. וי"ל דהכי נמי פטור מכולן קאמר היינו מאותו היתרון שאמדוהו בחמשה ואתסא בתלתא. ובתוספות אמרו דהכא פטור לגמרי מכולן, דחילוק יש בין אחרים שחבלו בו, דאי לא נימא הכי מאי קא משמע לן התם דאמרי שנותן לו רבו היתרון דבין ה' יומי דאמדוהו לתלתא דאתסי הא מתניתין דהכא היא דקתני החובל בעבד כנעני שלו פטור מכולן דהיינו שפטור מאותו יתרון לכל הפחות אלא נראה דהכא פטור לגמרי מפני שכבר זכו בו אבל התם נותן לרבו היתרון לבד ואין למידין דין אחים שחבלו בו מדין החובל בעבדו.





כיון דאקני רחמנא שבח נעורים לאביה. פירש רש"י ז"ל בנעוריה בית אביה כל שבח נעורים לאביה, וכן בפרק שנים אוחזין (ב"מ יב, א) גבי מציאת בנו ובתו הקטנים פירש דמציאת בתו הקטנה משום דשבח נעורים לאביה. ואינו מחוור, דבפרק קמא דקידושין (ג, ב), וכן בכתובות בפרק אלו נערות (כתובות מ, ב) אמרינן דההוא בהפרת נדרים הוא דכתיב, אלא כל מקום שאמרו שבח נעורים לסימנא בעלמא נקטינן ועיקר טעמא משום דכסף קידושין שלו דאי בעי מסר לה למנוול ולמוכה שחין. ובגירסת הספרים שלנו ישנה כן בפירוש כאן שבח נעורים הוא דאקני ליה רחמנא לאב דכיון דאי בעי מסר לה למנוול ולמוכה שחין משום הכי שבח נעורים לאביה. ומציאתה נמי שלו מהאי טעמא כדי שלא תהיה לו איבה כדאיתא בפרק נערה שנתפתתה (כתובות מז, א ושם בתוספות) ואיבה דקאמר היינו שלא ימסרנה מתוך איבה למנוול ולמוכה שחין.





חבלה מאי. ואהדר ליה רב דחבלה לא קני ליה דלא זכתה לו תורה אלא שבח נעורים. כלומר, כסף קדושין, ובכלל הזכותים מציאתה כמו שאמרו וכן מעשה ידיה עד שעת בגרותה שאף על פי שאין יכול למוכרה משהביאה סימני נערות כדאמרינן (ערכין פט, ב) מכורה כבר יצאה שאינה מכורה אינו דין שלא תמכר ואפילו הכי מעשה ידיה שלו עד שתבגור הואיל ויכול למוסרה לחופה עד שתבגור  והיינו דאמר אביי מודה רב בשבת שמעשה ידיה עד שעת בגרותה דאב הוה. ולמה לי למימר עד שעת בגרותה דאנן בבת קטנה קיימינן אלא מהאי טעמא דאמרן. כנ"ל.





ואיכא למידק, האיך אפשר לו לרב לומר כן שאין חבלות קטנה לאב, וריש לקיש נמי דאמר כרב לקמן ואפילו פצעה בניה היאך אפשר לו לחלוק בכל על רבי יוחנן והא אי בעי אב מזבין לה כל שהיא קטנה והאי איתה מכסף מכירתה. ועוד הא משמע בברייתא בפרק נערה שנתפתתה (כתובות מג, ב) דפציעה בפניה דאב הוי. וי"ל דמודה רב וריש לקיש בפחיתות כסף דעד שעת נעורים דשמין ונותנין לאב ואומדין שפחה הנמכרת משעה זו עד שהגיע לימי הנעורים כמה יפחתו דמיה בחלבה זו ונותנין לאב, ולא נחלקו אלא בשומת חבלה דלאחר נעורים שאין רשות לאב למוכרה דרבי יוחנן סבר דכיון דחבל בה בזמן שיש לאב רשות עליה למוכרה הכל לאב. ולפי זה נראה לי דהא דקמותיב מהחובל בבתו קטנה פטור אינו אלא מדקתני פטור סתם דמשמע מכל חבלתה ואפילו דלאחר (בוגרת) [נערות], וכי פריק בשבת הוא הדין דהוי מצי לפרוקי לשומת חבלה דעד שעת [נערות] (בגרות) אלא משום דלעיל פריק אביי בשבת ניחא ליה טפי לאפרוקי הא נמי בשבת.





לאביה משום איבה בקידושין שלא ימסרנה למנוול ומוכה שחין, והיינו דכל הזכותים שהם של אב שייכים לכסף קידושין דדיד'.





המאירי

כבר בארנו שהסומא ישנו בדין בשת הן ליטול אם נתבייש הן ליתן אם בייש ומ"מ פסול הוא לעדות ואע"פ שידע הענין מצד הכרה וידיעה וכן הוא פסול לדין ואין צריך לומר בסנהדרין שאף סומא באחת מעיניו פסול בהם:



כשם שהסומא ישנו בדין בשת כך הוא בכל עניני הדינין הן בחיוב גלות הן בחיוב מיתה בית דין הן בחיוב מלקות הן בכל דינין שבתורה וכן הוא חייב בתפלה ואע"פ שאינו יכול לכוין את הרוחות מכוין לבו לצד שכינה כמו שהתבאר במקומו וכן חייב בקרית שמע ותפלין ואפילו בציצית שנאמר בו וראיתם אותו חייב אע"פ שאינו רואה אחרים רואין אותו ומראין לו וכן הדין ברוב מצות אלא שקצתן יצאו מן הכלל כמו שבארנו בחגיגה בעולת ראיה:



מי שהוא פטור מן המצוה ורוצה לעשותה הרשות בידו ואף לענין ברכה יש מי שאומר שהוא מברך עליה ויש חולקים בזו ואין דבריהם נראין וכבר כתבנו דברים אלו בסדר מועד ומ"מ גדול המצווה ועושה ממי שאינו מצווה ועושה:



במדרשות אמרו כל הפטור מן הדבר ועושהו נקרא הדיוט ודבר זה אינו אלא בדבר שכל כיוצא בזה העושה פטור ממנו ואינה דבר שיצא ממנו שכל או מוסר או סלסול או הכנעת לב וכיוצא בזה ועושה ממנה על עצמו מצוה:



המשנה השניה והכונה לבאר בה ענין חלק השני והוא שאמר המכה את אביו ואת אמו ולא עשה בם חבורה חייב החובל בחברו ביום הכיפורים חייב בכולן החובל בעבד עברי חייב בכולן חוץ משבת שהוא שלו והחובל בעבד כנעני של אחרים חייב בכלן ר' יהודה אומר אין לעבדים בשת חרש שוטה וקטן פגיעתן רעה החובל בהם חייב הם שחבלו באחרים פטורין ואחרים שחבלו בהם חייבין ומשלמין לאחר זמן נתגרשה האשה נשתחרר העבד חייבין לשלם המכה אביו ואמו ועשה בהם חבורה והחובל בחברו בשבת פטור מכלם מפני שמתחייב בנפשו החובל בעבד כנעני שלו פטור מכלם אמר הר"ם וכבר בארנו מן העיקריים שבדיננו אין אדם לוקה ומשלם אלא כשיעשה אדם דבר שחייב אדם מלקות ותשלומין לוקה ואין משלם זולתי חובל בחברו ביום הכפורים בלבד שזה משלם ואינו לוקה לפי שהמקרא מפורש בחובל שישלם על כל פנים והוא שנאמר יד ביד ובא הפירוש בזה הדבר הניתן מיד ליד ומאי ניהו ממון אחר שאמר כאשר עשה כן יעשה לו לא היה צריך לומר יד ביד וזהו ענין מה שאמרו בפירוש רבתה תורה חובל בחברו בתשלומין ואין הלכה כר' יהודה חרש שוטה וקטן וכו' כל זה מבואר ויש לדיינין ליסר אותם כדי להסיר הנזקים מבני אדם המכה אביו וכו' כבר בארנו בפרק ד' במסכת שבת כי החובל לא יהיה מתחייב בנפשו אלא כשנתכוון לקחת הדם השותת מן המכה שישתמש במה שירצה אבל אם נתכוון להכאיב ולהזיק בלבד הוא מקלקל ופטור מצד חיוב שבת וזהו בחובל בבהמה וחיה אבל חובל בחברו הוא חייב סקילה מפני שכששכך רגזו ורפתה רוחו בהזיקו לבעל ריבו הוא כמתקן כמו שהתבאר בקורע בחמתו על מתו שהוא חייב לפי שתנוח דעתו בזה המעשה ואע"פ שהוא קלקול ולפיכך הוא פטור מכלום מחמת הנזקין ודע זה ולא תטעה כן:



אמר המאירי המכה את אביו ואת אמו ולא עשה בהם חבורה חייב בכלן שהרי אין כאן חיוב מיתה שתפקיעהו מן התשלומין וכן החובל בחברו ביום הכפורים שהוא בכרת ואפילו התרו בו למלקות שאע"פ שאין אדם לוקה ומשלם אין בחבלה כן כמו שאמרו בפירוש רבתה תורה חובל לתשלומין כמו שבארנו למעלה:



החובל בעבד עברי בזמן שהוא שלו חייב בכלם חוץ מן השבת הן שבת קטנה אם יש שם נזק הן גדולה שבכל יום ויום אם אין שם נזק שהרי מלאכתו שלו היתה ומ"מ ילקח בהם קרקע ורבו אוכל פירות כמו שבארנו למעלה ואם הוא של אחרים חייב בכלן:



החובל בעבד כנעני של אחרים חייב בכלן הואיל ומל וטבל לשם עבדות והכל לרבו כמו שבארנו ור' יהודה אומר שאין לעבדים בשת ואין הלכה כדבריו ועבד כנעני שלו פטור מ"מ שהרי הכל לרבו כמו שיתבאר בסוף משנה זו:



חרש שוטה וקטן פגיעתן רעה החובל בהם חייב פי' חייב בחמשה דברים או בקצתם כפי מה שהוא שלחרש משלמין את כלן ואפילו בחרש שדברו חכמים והוא שלא שמע ולא דבר מעולם הואיל ומ"מ היה יודע באיזו מלאכה ולשוטה נזק וצער ורפוי אבל לא שבת שאינו בר מלאכה ולא בשת שאינו בר בשת ואם מפני בשת בני משפחה כיון שנשתטה אין לך בשת גדולה מזו והקטן אין לו שבת אבל בשת פעמים יש לו פעמים אין לו כמו שבארנו למעלה:



והם שחבלו באחרים פטורין ואפילו נתרפאו אין מחייבין אותם על מה שעשו בשעת חליין או קטנן מפני שבשעה שעשו אנוסין היו:



העבד והאשה אף הם פגיעתם רעה לענין זה שהחובל בהם חייב והם שחבלו באחרים פטורים אלא שאינם פטורים מצד אונס אלא מצד שאין להם במה לשלם שהרי כל מה שקנו לאדון ולבעל ומ"מ משלמין לאחר זמן והוא כשנתגרשה האשה או נשתחרר העבד ויהיו מעשי ידיהם לעצמן או יקנו נכסים מאיזה מקום:



המכה את אביו ואמו ועשה בהם חבורה פטור אפילו לא התרו בו שהרי יש כאן דין מיתה וכן החובל בחברו בשבת שהרי יש כאן דין מיתה מצד השבת ואע"פ שמקלקל הוא מ"מ מתקן הוא אצל יצרו כמו שהתבאר וקצת חכמי ספרד חולקים לומר שהחובל בשבת לענין שבת פטור ומעתה לענין ממון חייב:



החובל בעבד כנעני שלו פטור ואע"פ שאם הרגו נדון עליו בדין יום או יומים בחבלות מיהא פטור שהרי אף אם חבלו בו אחרים הכל שלו כמו שבארנו:



זהו ביאור המשנה וכלה על הצד שבארנוה הלכה פסוקה היא ודברים שנכנסו תחתיה בגמרא להשלמת ענינים אלו ולדברים שנתגלגלו עמהם אלו הן:





שיטה מקובצת

וכן היה רבי יהודה פוטרו מכל דינים שבתורה שאינו דן ואין דנין אותו ואין בית דין חייבין להזקק לדינו. הראב"ד ז"ל. 


ושפטו העדה. אף על גב דהאי קרא בדיינים כתיב מסתבר ליה לפטור סומא אף מלהיות נידון. תוספות הרא"ש ז"ל.


וכן היה רבי יהודה פוטרו מכל מצות וכו'. פירשו בתוספות דאף על גב דפטר רבי יהודה. ועדיין קשה לי קצת שאלו סומא לרבי יהודה חייב במצות מדרבנן מיהא מאי קאמר רב יוסף דאנא לא מפקדנא והא על כרחך עביד ומפקיד מדרבנן וחייב משום לא תסור. אלא נראה דלרבי יהודה פטור לגמרי מכל המצות ואפילו מדרבנן וממדת חסידות בלבד חייב והיינו כרב יוסף ופריסת שמע כיון שאינו אלא מדרבנן סומא שראה מאורות ונסתמא אלו בא לומר ברכת יוצר אור רשאי וחסיד מפני שכבר נהנה אף הוא מוציא את הרבים אבל מי שלא ראה מאורות אפילו בא לומר אין כאן מדת הסידות לפי שלא הרגיש ולא נהנה כדעת רבי יהודה ואם אפילו מדת חסידות אין כאן איך יפרוס על שמע להוציא את הרבים עשאה רבי יהודה לזו כברכת הנהנים דעלמא ורבנן משום דאף הוא נהנה כדברי רבי יוסי. הרשב"א ז"ל.


גדול המצווה ועושה. פירש גאון ז"ל לפי שאין לו ליכנס באומנות שאינו שלו ונראה כאלו יורד לאומנות חברו. ע"כ.


גדול המצווה ועושה. מפרש רבנו תם דוקא בדברים שאם לא נכתבו ראויין להכתב כגון שבע מצוות דבני נח דאמרינן לעיל. מהר"י כהן צדק ז"ל.
במדרשות אמרו כל הפטור מן הדבר ועושהו נקרא הדיוט ודבר זה אינו אלא בדבר שכל כיוצא בזה העושה פטור ממנו ואינו דבר שיצא ממנו שכל או מוסר או סלסול או הכנעת לב וכיוצא בזה ועושה ממנה על עצמו מצוה. הרב המאירי ז"ל.





מהרש"א - חידושי הלכות

בד"ה וכן היה רבי יהודה כו' כשמצא דרשא לפוטרו ממיתה וגלות כו' עכ"ל וה"ה דהמ"ל דמעיקרא נמי הוה ידע דרשא לפוטרו ממיתה וגלות עד שמצא דרשא לפוטרו מכל דינים שבתורה וק"ל:


בד"ה בעבד כנעני שלו כו' ומיהו קשה מאי קמ"ל ר"י כו' ע"כ נראה שיש לחלק כו' שכבר זכה בכל עכ"ל הך קושיא ה"ל להקדים אבל נטרו עד הכא דבתירוצם זה ניחא נמי לגבי שבת דהכא כבר זכה במה שבידו וק"ל:





רש"ש

במשנה וחובל בחבירו ביוה"כ חייב. וכתב הרע"ב דנ"ל מיתורא דקרא כו'. וכ"ה בפי' הרמב"ם ובחבורו פ"ד מהל' חובל ה"ט וק"ל דבגמ' (כתובות לב ב) לא משמע דבא לרבות אלא שלא יפטור מתשלומין מחמת מלקות דחובל גופיה אבל אם בא עליו חיוב מלקות עוד מחמת ד"א כמו משום יוה"כ מנ"ל וכמו דחובל בשבת פטור דלא ילפינן מיתת ב"ד דלא ליפטריה משום דאמרי' דלא אתי היתורא אלא למלקות ה"נ נימא דלא אתי אלא למלקות דידיה וכמו חובל גופיה בפחות מש"פ ובהדי דמחייה קרע שיראין פטור (כתובות לה ב) אלמא דגם מלקות דידיה פוטר תשלומין דד"א ה"נ נימא דתשלומין דידיה נפטרו מפני מלקות דד"א ומתניתין איכא לאוקמי דומיא דטבח ביום הכפורים (לעיל ע"א ובתוספות שם ד"ה ובטובח ובמש"כ שם) והא (דכתובות לב) הס"ד דעולא גמר בא על אחותו נערה לתשלומין מחובל אע"ג דהתשלומין הוא משום ביאה בעלמא והמלקות הוא מצד אחר שהיא אחותו יש לומר דהתם שאני דהס"ד למיגמר לכהת"כ אבל לדידן דקיימא לן דבכל התורה כולה לוקה ואין משלם. אלא דבחובל חדשה תורה דמשלם ואין לוקה יש לומר דאין לך בו אלא חדושו ועי' מה שכתב (לקמן צא ב) ועי' תוס' (כתובות ל ב) ד"ה זר וד"ה רב אשי:





בן יהוידע

כִּי מַפְקִידְנָא אִית לִי אַגְרָא טְפֵי. לא קאי על שכר טוב עולם הזה או טוב עולם הבא אלא קאי על שכר אחר שהוא מה שאמרו רבותינו ז"ל (משנה אבות ד, ב) 'שְּׂכַר מִצְוָה מִצְוָה' שממציא לו הקדוש ברוך הוא מצוה אחרת לעשותה ועל זה השכר קאמר אִית לִי אַגְרָא.
והנה לדעת רבי יהודה דפוטר יש לפרש הכתוב מִצְוַת הֳ' בָּרָה מְאִירַת עֵינָיִם (תהלים יט, ט) אמתי ברה וחשובה טפי? כאשר איכא מאירת עינים דאז גדול המצווה ועושה.





גליון הש"ס - רבי עקיבא איגר

מתני' רי"א אין לעבדים בושת. עיין נדה דף מז ע"א תוספות ד"ה בדק:


שם החובל בהן חייב. עיין לעיל דף פה ע"ב תוספות ד"ה נהי דנזק:





פני יהושע

תוספות בד"ה וכן היה ר"י וכו' תימא א"כ מאי איריא וכו'. ונראה לר"י שחזר בו ר"י לבסוף וכו' עכ"ל. וקשה דכיון דר"י מעיקרא מג"ש דעיניך פטר ליה מבשת וא"כ ע"כ שקיבל האי ג"ש דעיניך מרבותיו דאין אדם דן ג"ש מעצמו וא"כ איך חזר בו לבסוף דא"כ קשיא האי ג"ש דעיניך למאי אתא ובשלמא אם נאמר דהא דקאמר ר"י סומא אין לו בשת היינו אפילו אם נתבייש א"ש דמוקי ג"ש להכי אבל למ"ש התוספות לעיל דבנתבייש מודה קשיא ויש ליישב:


גמרא אמר ר' יוסף מריש ה"א וכו' מ"ט דלא מפקידנא ועבידנא וכו'. וכתבו תוספות בסוף ר"ה דמכאן מוכח דמי שאינו מחויב בדבר ועושה אפ"ה יכול לברך ולא אמרינן דהוי ברכה לבטלה דא"כ אמאי קאמר ר"י דהוי עביד י"ט דלא מיפקד ועביד ות"ל שהיה מפסיד שכר כל ברכות המצוות אע"כ שהיה יכול לברך ע"ש באריכות דף ל"ג:


במשנה החובל בע"ע חייב בכולם חוץ מן השבת בזמן שהוא שלו. ויש לדקדק לדברי הגורסים לעיל הקוטע יד ע"ע של חבירו קאמר רבא נותן הכל לעבד וילקח בהם קרקע והיינו אפילו שבת קטנה וא"כ ה"נ כשחבל בו הוא עצמו למה לא יתן לו השבת קטנה המגיע לחלקו וילקח בו קרקע אמנם לפמ"ש שם הטעם שיש לעבד חלק בשבת היינו משום דמאן יימר שהיה הרב משתמש בו כל הימים וכמ"ש שם באריכות אם כן מה"ט לא מצינו לאפוקי ממונא מן הרב מספק כשחבל בו בעצמו:


תוספות בד"ה בעבד כנעני וכו' וא"ת והא ברפואתו חייב כדאמר פ"ק דגיטין עכ"ל. ויש לדקדק דמאי ראיה מייתי דודאי התם אמרינן שפיר כיון שהחובל נותן ריפוי ע"כ היינו כדי שיתן להרופא שהרי אפילו אם הנחבל אומר הב לי לדידי ואנא מסינא נפשאי יכול לעכב כדלעיל וא"כ מקשה שפיר רפואתו דיליה הוא דבעי אתסויי ביה אבל הכא כשחבל בו רבו מאי פשיטותא שחייב לרפאותו דלמא פטור לגמרי אפילו לרפאותו ואין זה תימא שהרי מצינו שאפילו אם הרג עבד כנעני שלו אקיל רחמנא לגבי' שישנו בדין יום או יומים ונתן טעם כי כספו הוא ואם כן י"ל דה"ה לענין חבלה ועוד דבהדיא כתב הסמ"ע בסימן ת"כ ותכ"ד שאינו חייב מלקות על הכאת עבד כנעני שלו ע"ש וכ"נ מל' הרמב"ם והטור ועוד שיש לפוטרו מהקישא דקרא דאיתקש שבת לריפוי וכל שאינו חייב בשבת אינו חייב בריפוי כדלעיל ואם נאמר שזהו באמת בכלל מה שכתבו בסוף שיש לחלק בין חובל בעצמו לחבלו בו אחרים וכו' א"ש אבל אין הל' משמע כן ומלשון הטור ודאי יש לדקדק שאם חבל בו בעצמו אינו חייב אפילו ברפואתו:


בא"ד וא"ת ותפשוט ממתני' דיכול הרב וכו' וי"ל דהכא מיירי בזן את העבד עכ"ל. ויש לתמוה מאי ס"ד דלא איירי בהכי הא בהדיא דחה התם מלתא דרבי יוחנן ומוקי ליה ג"כ במעלה מזונות כי היכי דלא תפשוט שיכול הרב לומר וכו' וא"כ מאי אולמא הא דמתני' וי"ל דהיא גופא קשיא להו להתוספות מעיקרא דבעי התם למיפשט מדרבי יוחנן אמאי לא פשיט ממתני' דהכא וע"ז תירצו דמתני' דהכא וודאי מיירי בזן את עבדו דהכי אורחא דמלתא אבל התם מלתא דר"י משמע ליה דלא איירי כשרבו מעלה לו מזונות מדנקט בהדיא ואותו עבד ניזון מן הצדקה כדאיתא שם כנ"ל והמשך קושיית התוספות עיין במהרש"א:


גמרא בעי מיניה ר"א מרב החובל בבת קטנה וכו'  ויש לדקדק אי נקט קטנה דוקא ולאפוקי נמי נערה דכיון שאינו יכול למוכרה ממילא אין הנזק דאפחתה מכספה של אב או דלמא דנערה נמי נזקה לאביה כיון שיכול למוסרה לקידושין ונקט קטנה למעוטי בגרות ונ"ל דדבר זה תלוי בסברת התוס' לקמן אם נפרש דעיקר האיבעיא היינו על פחיתת הכסף של קידושין ממילא דנערה נמי דינה כקטנה ואם נפרש כאידך תירוצא דהאי אפחתה מכספה היינו פחיתת המכירה עד שעת בגרות ממילא דנערה כיון שאין האב יכול למכרה נזקה לעצמה ותמיה ששום פוסק לא כתב כלום בזה וק"ל:


שם חבלה למי ונראה דהאי חבלה למי לא קאי אלא אנזק לחוד אבל צער וריפוי ובשת פשיטא ליה לר"א דהוי לעצמה וכדמשמע לקמן בהדיא דאפי' ר"א גופא לא קמיבעיא ליה אלא חבלה דאפחתה מכספה והיינו נזק לחוד ואפשר דמשבת נמי מיבעיא ליה דהיינו נמי בכלל אפחתה מכספה אבל צער וריפוי ובשת ודאי פשיטא ליה ובזה הסכימו כל הפוסקים וק"ל:


תוספות בד"ה כיון דאקני ליה רחמנא כו' פירש בקונטרס דכתיב בנעוריה כו' וקשה דבריש פ"ק דקידושין אמר דההיא בהפרת נדרים הוא דכתיב עכ"ל. ולפענ"ד דברי רש"י ז"ל מוכרחין כאן לפי סברת בעל האיבעיא דאי ס"ד דאסיק אדעתיה הך סוגיא דקידושין דא"כ ע"כ מעשה ידי בתו גופא דלאביה לא ילפינן אלא מהקישא דבתו לאמה א"כ מאי קמיבעיא ליה חבלת בתו למי מי עדיף בתו גופא מאמה דפשיטא לן דלעצמה כדתנן במתני' דהכא דאפילו חבל בע"ע שלו חייב ליתן הכל חוץ משבת ור"א גופא מותיב לרב בסמוך מהך מתניתין אלא ע"כ דר"א בעל האיבעיא לא אסיק אדעתיה הקישא דאמה אלא יליף לה מקרא דבנעוריה ולפ"ז אה"נ דבתו עדיפא מאמה. ורב משני ליה הך סברא גופא דלא זיכתה תורה לאב אלא שבח נעורים בלבד מסברא דנפשיה מהקישא דבתו לאמה כנ"ל ועיין מה שאכתוב לקמן במימרא דר"י ומכ"ש דא"ש טפי למ"ש לעיל דעיקר מילתא דרב דאמר לא זיכתה תורה לאב אלא כו' מהקישא דבתו לאמה דייק לה א"כ ע"כ עיקר מיעוטא דכוותיה קא ממעט דאפילו עד שעת בגרות לא זיכתה תורה לאביה שבח חבלה:





מראית העין

אמר רב יוסף וכו' סומא פטור וכו'. הר"ן פ"ק דקדושין כתב דרב יוסף פתוח ונסתמא היה כדאמרינן בהגדה דסמי נפשיה דלא יכיל למיקם דלא לאסתכולי בר מד' אמות וכו' ע"ש וכ"כ רש"י בספר הפרדס ונעלם זה מקצת אחרונים כמ"ש אני עני בקונטרס פתח עינים סוף מנחות ע"ש בס"ד:





פתח עינים

וכן היה רבי יהודה פוטרו מכל מצות שבתורה. לכאורה נראה דהיינו דוקא ממצות עשה אבל לא מסתבר דליתיה במצות לא תעשה ואם חלל שבת או אכל חמץ בפסח או אכל ביה"ך וכיוצא אין בו עון אשר חטא והאי דקאמר פוטרו מכל מצות הוי כמו שאמרו באונן דפטור מכל מצות בתורה ואינו אלא ממ"ע ולא מלאוין וכמ"ש בפשיטות הגאון מהר"ר צבי בתשובותיו סימן א'. ברם מדברי רבינו ישעיה בספר המכריע סימן ע"ח מוכח דסבר דסומא אליבא דר' יהודה פטור גם בלאוין ובהגהה שם בדפוס תמה עליו ובספרי הקטן מחזיק ברכה א"ח סימן ג"ן כתבתי בעניותי דיש לישב דברי רבינו ישעיה דהא אמרו בבריתא דר' יהודה מקיש מצות וחקים למשפטים ומהא משמע לרבינו ישעיה דפטור גם מלאוין וכן משמע קצת ממ"ש התוס' בשמעתין ור"ה דף ל"ג והרמב"ן בחידושי קידושין דף ל"א והרא"ש בפסקיו שם דחייב מדרבנן דאי לא הוי כגוי:
אמנם נראה דגם לרבינו ישעיה לר' יהודה חייב בז' מצות דבני נח ובזה תתישב קצת סברתו דלא פטר לסומא מע"ז ג"ע וש"ד כאשר חשב הרב המגיה בספר המכריע בהגהה הנזכרת והגם דפטרו ממשפטים וב"נ מצוה על הדינין אפשר דפטריה ממשפטי ישראל אבל לא מדינין של ב"נ. אכן ראיתי בשיטה מקובצת בשמעתין שכתב וז"ל גדול המצוה ועושה מפרש ר"ת דוקא בדברים שאם לא נכתבו ראוין להכתב כגון ז' מצות דבני נח עכ"ל ובהשקפה ראשונה היה מקום להוכיח דלר' יהודה פטור גם מז' מצות בני נח מדברי ר"ת הללו כי מוכח דכונתו דלא שייך לומר גדול המצווה ועושה אלא בדברים שאם לא נכתבו ראויות להכתב ובהא קאמר גדול המצוה אבל במצות שמעיות שאם לא נכתבו לא נודעו אין לומר גדול המצוה כיון דמי שאינו מצוה אינו יודע שהיא מצוה. ואי אמרת דגם לר"י סומא חייב בז' מצות ב"ן מאי קאמר רב יוסף כיון דשמענא לדר' חנינא גדול המצוה וכו' מ"ד לי אין הלכה כר"י וכו' והלא הא דר' חנינא היא במצות ב"נ כמ"ש ר"ת ולר' יהודה סומא חייב בז' מצות. ברם אי מהא לא איריא דר"ת דנקט ז' מצות לדוגמא נקטה אמנם איכא דכוותא כגון מצות כבוד או"א שהיא מצוה שהשכל מחייבו גם מצות ואהבת לרעך כמוך הכוללת כמה מצוות השכל הוא מחייבה וכן שאר מילי ולהכי אמר רב יוסף מ"ד לי אין הלכה כר"י וכו':
וחוזרני למה שכתבו התוס' והרא"ש ודעמיהו שהסומא לר"י חייב מדרבנן דאי לא הוי כגוי דהגם דיש לומר דסברי כרבינו ישעיה כדכתיבנא בעניותין דייקנא לומר דמשמע קצת משום דאיכא למימר דכונתם שהוא נראה כנכרי במה שאינו מקיים עשין משום דלאוין הוא בשב ואל תעשה ואינו ניכר אלא בקיום העשין ציצית ותפלין וק"ש ותפלה ומזוזה וכיוצא וכשאין הסומא מקיים מ"ע הוא נראה כגוי וכן מדוקדק בלשון הרמב"ן והרא"ש בפסקיו בקדושין ובתוס' ראש השנה:
הן אמת דהרא"ש שם בקדושין כתב וז"ל שלא יראה כגוי שאינו נוהג בתורת ישראל אי פטרת ליה מכל המצות אבל אשה מחייבא במ"ע שלא הז"ג ומצות לא תעשה עכ"ל וממ"ש דאשה היא חייבת בלא תעשה מכלל דהסומא פטור מלאוין וכסברת רבינו ישעיה. וכבר ראיתי להרב קרבן נתנאל שמחק מהרא"ש תיבות ומצוות לא תעשה וטעמו דהסומא ג"כ חייב בל"ת כאשה שהיא חייבת בלא תעשה ע"ש ואם הרב ז"ל היה רואה בים של שלמה בקידושין סימן ס"ד שהעתיק לשון הרא"ש כמות שהוא בנסחתין לא היה מוחקו. גם אלו שלטו מאורי אור עיניו בדברי רבינו ישעיה דקרי בחיל דפטור הסומא מלאוין לא היה מוחקו דאימור דהרא"ש סבר כרבינו ישעיה:
ברם נראה דאין מדברי הרא"ש הנזכרים ראיה דסבר כרבינו ישעיה דסומא פטור גם מלאוין דלעולם דהרא"ש סבר דבלאוין חייב הסומא לר' יהודה אמנם כבר מפורש בבריתות דשמעתין דרבי יהודה פוטרו מגליות ומלקות ומיתות ב"ד ויליף למלקיות ומיתות בג"ש וא"כ הגם דנימא דמחייב בלאוין הוא איסורא בעלמא והאשה חייבת בלאוין כמאמרם למלקיות ולמיתות והיינו דקאמר הרא"ש דאשה מחייבא במ"ע שלא הז"ג ומצות לא תעשה כלומר כהלכתן ומצותן משא"כ הסומא דאינו חייב בשום עונש וכתב הרא"ש זה אגב ריהטא דלישנא אבל העיקר דמחייבא במ"ע שלא הז"ג וניכר שהיא ישראלית. ותו דכיון דהסומא אם עבר על הלאוין אין עונשין אותו אינו ניכר שהוא ישראל משא"כ האשה דניכרת גם מלאוין דאם עוברת נענשה ומעתה גם מ"ש התוס' והרמב"ן ודעמיהו שאינו נראה הסומא ישראל היינו בין במ"ע שאינו מקיים וגם מל"ת שאם עובר אינו נענש:
ויש להוכיח קצת דר' יהודה לא פטר ליה מלאוין דאי ס"ד דמהקשא דמשפטים למצות וחקים פטר ליה גם מלאוין אמאי אצטריך רחמנא לפוטרו ממיתות ב"ד וממלקיות דכיון דאינו לא בעשין ולא בלאוין כלל מהיכא תיתי לחייבו במלקיות ומיתות ב"ד אלא מוכח דרחמנא פטריה מעונש גליות ומלקיות ומיתות ב"ד אבל אסור בכל הלאוין מדאוריתא איסורא בעלמא וההקש למצות וחקים היינו לעשין. וכן יש להוכיח קצת מהתוס' שהקשו דמאי איריא דפטר ליה מבשת ולמה לי ג"ש דעיניך ותירצו ולא הקשו אמאי אצטריך לפוטרו ממלקיות ומיתות ב"ד משמע דהוה פשיטא להו. דמחייב בלאוין. ויש לדחות. עוד יש מקום להוכיח קצת ממ"ש הראב"ד הביאו בשיטה מקובצת וז"ל וכן היה ר' יהודה פוטרו מכל דינין שבתורה שאינו דן ואין דנין אותו ואין ב"ד חייבין להזקק לדינו הראב"ד ז"ל עכ"ל ויש במשמע לשון זה דב"ד אין חייבין להזקק לו אבל אם רצו להזקק לו נזקקין כמ"ש התוס' ודעמיהו דמ"ש מ"ע שמתן שכרה בצדה אין ב"ד מוזהרין עליה היינו דאין מוזהרין אך אם ירצו כופין כידוע. ומזה מוכח קצת דאיתיה בלאוין מן התורה ואם רצו נזקקין לו. ויש לדחות:
ורבינו ירוחם פסק כר' יהודה בריש נתיב י"ג וכתב הרדב"ז בח"א סימן נ"ט וח"ב סימן ל"ט דלא מצינו חבר לרבינו ירוחם ואין ראיה מדברי התוס' להוכיח שפסקו כר' יהודה ע"ש גם מהרש"ל בים של שלמה סימן ך' כתב דאין ראיה מדברי המרדכי ע"ש. ולפום ריהטא נראה מהאגודה דסבר דהלכה כר' יהודה עיין בדבריו ובתחילת דברי האגודה יש חיסור לשון כאשר יראה הרואה. ואם כנים אנחנו בזה שהאגודה סבר דהלכה כר' יהודה מסתמא סבר דכן הוא דעת התוס' והמרדכי דתדיר הולך בשיטתם כידוע ודוק הטב:


דלא מפקידנא ועבידנא מצות. לכאורה תיבת מצות יותרת היא. ונראה דרמז דברי הרמב"ן בחידושיו לקדושין פ"ק שהקשה לדעת ר"ת דהני נשי ברוכי מברכו על מ"ע שהז"ג והא הן פטורות ואמרו בירושלמי וכו' ותירץ דכיון דמצות אלו הם מצות לאנשים שפיר דמי ע"ש באורך והביאו הריטב"א ג"כ בחידושיו. והיא קושית הרב שלטי הגבורים בהלכות ציצית וקשה עליו דהוא עצמו הדפיס חידושי הריטב"א לקדושין ולא זכר מדבריו. והרב יד אהרן סימן טו"ב תירץ תירוץ הרמב"ן מדנפשיה. וזהו שדקדק רב יוסף בלשונו ועבידנא מצות כלומר שהן מצות שנצטוו אחרים אבל אם לא היו מצות כלל לא נכון לעשותם וק"ל:


דא"ר חנינא גדול המצווה ועושה וכו'. פירש הרב תורת חיים לפי שהיצר הרע מתגרה טפי במצוה כדי להכשילו לכך שכרו גדול עכ"ד והם דברי התוס' בע"ז דף ג' ע"א בסגנון אחר ע"ש ועמ"ש הריטב"א בקדושין דף ל"א:


ממי שאינו מצווה ועושה. מוכח דאגרא מיהא אית ליה לשאינו מצווה ועושה כדמשמע הכא ומבואר בש"ס לעיל דף ל"א. ואי יקשה לך דהא אמרו בירושלמי פ"ב דברכות ופ"ק דשבת כל הפטור מן הדבר ועושהו נקרא הדיוט. כבר פריק לה הרמב"ן בחידושי קדושין דף ל"א דבירושלמי מיירי במי שעושה דבר שאינו מצוה כלל וכו' ע"ש כמו שכתבנו בסמוך. ואני בעניי כתבתי בזה בספרי הקטן שער יוסף בסוף סימן ח' דף כ"ה ע"א. ואחר זמן רב נדפסה שיטה מקובצת ובסוגיין מייתי מדברי הרב המאירי על דרך שכתבתי אני הצעיר בשערי ע"ש ודו"ק:


דכי מפקדנא אית לי אגרא טפי. כלומר ואני הייתי עושה שלא ע"מ לקבל פרס ופשוט:





חידושי הרי"מ

מתני' בע"ע כו' חוץ מן השבת בזמן שהוא שלו. י"ל בזמן אתי לאורויי בחבל סוף שש חייב גם שבת שימשך אחר זמן. וי"ל דאף לר"י שכ' תוס' ע"ב ד"ה א"ל בנזק אף שנמשך אחר שיצא מרשותו הואיל ואירע הפחת בנערות הכל שלו. י"ל דוקא בשבת גדול דהיינו נזק שהפחת בב"א. משא"כ שבת שבכל יום החיוב כל יום ביטל מלאכה ואף דהעומד עכשיו מ"מ החיוב י"ל דבכל יום והוא אחר שיצא מרשותו. וי"ל דתליא בבעי' דרבא אי בתר מעיקרא אזלינן או בתר תבר מנא לעיל י"ו ע"ב ורבה בזרק כלי מגג ובא אחר ושברה ע"ש. ויש לדחות:


המכה אביו ואמו ולע"ב חבורה. קשה מה קמ"ל הא דאין חיוב מפורש במשנה בסנהדרין ואין לאו יותר רק מכלל מכה שאר ישראל כמ"ש הרמב"ם פ"ד מה"מ. ולמ"ד לעיל שבת הפוחתתו כו' חייב א"ש דקמ"ל בלא חבורה חייב נזק ע"ש רק למ"ד פטור קשה ודוחק דקמ"ל סכו נשא חייב דהול"ל בכל אדם וי"ל לאפוקי ממ"ש תי"ט סנהדרין פרק י"א ממכילתא דיליף דבעי חבורה מכה או"א מה אם מדת נזקין כו' אינו חייב עד שיעשה חבורה דאל"כ אין כאן נזק מדת עונשין מעוטה כו' ע"ש. וש"ס דילן ע"כ לא ס"ל כן דדייק לעיל דמתני' בלא חבורה ומ"מ חייב נזק דע"כ בצמחה ידו וסופו לחזור יש נזק כו'. והא אם יש נזק שוב חייב מיתה ג"כ כמו חבורה. רק הש"ס דידן ממכה נפש בהמה כו' דמה שתמה התי"ט שם לק"מ דכוונת הגמ' על קרא דמכה נפש בהמה דל"צ בבהמה דגם הכחישה באבנים חייב ומה לי קטלא פלגא כו' וע"כ למכה אביו כו'. עכ"פ קמ"ל מתני' חייב בכולן בלא עשה חבורה והיינו דאף שחייב נזק אין חייב מיתה דלא כלימוד הנ"ל. ומיושב דיוק הגמ' לעיל מלשון חייב בכולן דעיקר רק קמ"ל חיוב נזק כנ"ל:


או י"ל דקמ"ל דהא תוס' שם סנהדרין תמהו למה בהכאה שאין ש"פ לוקה הא הוי לא יוסיף לאו שניתן לאזהרת מיתת ב"ד על מכה אביו כו' ע"ש. ולע"ד י"ל דלמאי דמסיק התם דאין הבן נעשה שליח ב"ד להלקותו והכי קי"ל א"כ ברייתא דמייתי התם כפשטיה ומה מי שמצוה להלקותו מצוה שלא להלקותו ק"ו מי שאינו מצוה כו' שמצוה כו' היינו בנו ע"ש. וא"כ גופיה דקרא דלא יוסיף לא מיירי בבן דמיירי במי שמצוה כו' רק מק"ו אתי א"כ נהי דהק"ו חשיב רק גילוי מילתא דאל"ה אין מזהירין מהדין. מ"מ שוב לא חשיב לא יוסיף ניתן לאזהרת מב"ד כיון דלא מיירי פשטיה בבן רק באחר רק ממילא מוכח כו' וכדאמר עירובין ח' דלוקין אתחומין למ"ד משום דאל יצא כ' ולא אל יוציא אף דעיקר הוצאה משם ויש בו מיתת ב"ד מ"מ כיון דפשטא דקרא בתחומין לא חשיב ניתן כו' ע"ש. כן בהנ"ל ומיושב ע"ש. ושוב לוקה גם באביו בלא חבורה ואין בו ש"פ כמו באחר וכ"כ הרמב"ם דשוה לגמרי לאחר בלא חבורה. וא"כ למה דאמר פ"ג דכתובות ל"ב מחובל דממונא משלם ולא לקי כו' ואי ממונא לקולא מה לחובל שהותר מכללא בב"ד ע"ש. א"כ בנו דלא הותר בב"ד שפיר ס"ד דלוקה ואינו משלם דא"א ללמוד משאר חובל כנ"ל. וקמ"ל מתניתין דחייב דעכ"פ לאו דחובל הותר אף דנגדו לא הותר כנ"ל או י"ל דס"ד כיון דקרא דחובל כן ינתן בו ע"כ באחר מיירי דכ' ביה חבורה כו' ומום כו' דבאביו פטור דחייב מיתה. וכיון דמיירי באחר ואביו חמור כדאמר התם ק"ו דאף בב"ד אסור. א"כ א"א ללמוד אביו מאחר שיהי' ממונא משלם ולא לקי כיון דחמור י"ל דפטור ולקי. קמ"ל דלא דחייב כנ"ל. יעויין מה שכ' אח"כ:


והחובל ביה"כ. כתב ברטנורה אף דיש מלקות ביה"כ מ"מ בפירוש ריבתה כו' חובל לתשלומין מכדי כ' כו' יד ביד ל"ל אלא להביא חובל בחבירו ביה"כ שמשלם ואינו לוקה כו' ע"ש. ותמוה אנה מצא זה ונמשך לו זה מלשון הרמב"ם בפי' המשנה ובה' חו"מ ג"כ. וכוונתו כיון דבפירוש ריבתה כו' חובל דג"כ איכא מלקות דלא יוסיף ומ"מ גלי דמשלם ואינו לוקה שוב גם ביה"כ אין מלקות דיה"כ פוטר תשלומין דחובל וישלם ואינו לוקה אבל לא כמו שסבור הרב הנ"ל דגלי חובל ביה"כ. ותימה על תי"ט שלא העיר כלום. וגם על הרמב"ם ז"ל קשה מנ"ל הא נהי דגלי בלאו דחובל מנ"ל במלקות לאו דיה"כ שלא יפטרנו בהתרו בו משום יה"כ ועיין תוס' כתובות פרק א"נ גבי אוכל תרומת חמץ אי אמרינן כיון דגלי גלי וגם כרת דחמץ אינו פוטר או דוקא היכא דגלי גלי ע"ש ופ"ו מהלכות מעילה פ' כיון דחידוש מה דיש שליח לד"ע כשיש עוד עבירה אין שליח ע"ש ופ"ג מהלכות גניבה במל"מ. גם אין דרכו לכתוב מה שלא נזכר בגמ'. וע"כ דמפורש משנתינו חובל ביה"כ בהתראה ומנ"ל והא כמה משניות דביה"כ חייב והם לאפוקי מדר' נחוניא אבל לא בהתרו למלקות. פ"ב לעיל ושבועות שהדליק גדישו ביה"כ ומדברי רש"י כתובות פרק א"נ ל' דפריך לר"ל מיה"כ ומוקי או כר"י דאין מלקות בח"כ או כר"ט והביא רש"י הדליק כו' ולא הזכיר החובל ביה"כ. משמע כהרמב"ם ואפשר דרמב"ם ז"ל דייק דכבר תנן לעיל במשנה פטור על מעשה עצמו כו' חבל באביו בשבת. ולמה תני הכא. ועוד שבכמה מקומות תני מפני שמתחייב בנפשו. ומפרש לה הגמ' פרק א"נ ופ"ק דחולין דכשהי' מזיד הי' מתחייב ע"ש. וכאן תני מפני שנדון בנפשו דמשמע מזיד ממש בהתראה. והא באמת גם שוגג פטור. ולכך י"ל דתני רק לגלויי על רישא דמיירי בהתרו בו. דהא תמוה כמ"ש לעיל למה תני מכה אביו ולא עשה חבורה וכן פ' שה"ע שהכני בני שחבל בי חבור' ביה"כ. וכתב שם תי"ט דקמ"ל שהכני בני אף שקרוב למיתה ע"ש. ואינו מובן דלא מצאנו חילוק. ולע"ד קמ"ל דהנה בהני דגלי קרא דמשלם ואינו לוקה כמו חובל סתם שוב בתר דגלי אין כאן התראה ומלקות דבאמת אינו חייב ושוב אין חידוש מה שמשלם רק החדוש מה דאמרה תורה דישלם כו' דהי' ראוי להיות לוקה והיה כדין בהתראה. משא"כ עכשיו. ואף דיכולין להתרות על אם תהי' הכאה שאינו ש"פ ילקה. ז"א כיון דבאמת ש"פ ואין חיוב כנ"ל. רק דא"כ לכאורה דלמא דוקא כנ"ל אמרה תורה דישלם ושוב אין חיוב מלקות. משא"כ חובל ביה"כ והתרו משום יה"כ דבאמת יש חיוב מלקות שוב י"ל דפטור ממון. אך באמת מוכח מלימוד הש"ס פרק א"נ מאם יתהלך כו' דע"כ בהתרו בו למיתה אם ימות ומותרה לחמור הוי מותרה לקל ממילא אף שהיה על הספק ולא מת מ"מ חשיב הספק התראה לחמור כהתראה לקל ואעפ"כ אמרה תורה אם יקום כו' שבתו יתן כו'. וא"כ מזה מוכח שפיר דאף שיש התראה ויש חיוב מלקות דלא יוסיף דחשיב מותרה כנ"ל מ"מ אמרה תורה דישלם ולא ילקה. וא"כ נראה דהיינו דקמ"ל מכה אביו ולא עשה חבורה והיינו שהתרה בו על הכאה זו חייב מיתה אם יחבול רק שלא עשה חבורה אבל חשיב התראה למלקות דלא יוסיף דמותרה לחמור כנ"ל. ומ"מ חייב בכולן ואינו לוקה והוי רבותא אף דיש החיוב מלקות כנ"ל. ואח"כ תני ג"כ חובל ביה"כ ג"כ אמזיד והתראה דומיא דסיפא שנדון כו'". וא"כ ע"כ בהתרו בו משום יה"כ דמשום חובל אין חיוב דספק מלקות דאין ש"פ לא חשיב התראה על שיש ש"פ רק חמור לקל מהני הספק כנ"ל. ולכך ע"כ בהתרו משום דיה"כ דחשיב התראה וקמ"ל דמ"מ משלם כנ"ל:


המכה או"א ועשה בהן חבורה פטור כו'. קשה למ"ל ב' או"א ושבת. וי"ל דמכה אמו ובושת בגלוי ב"ח לאב וס"ד דהוי מיתה לזה ותשלומין לאביו. קמ"ל דפטור דהוי כרק בבגדו רק משום דאשתו כגופו כדאמר פרק נערה. וא"כ הוי כדמי ולדות שכ' תוס' דחשיב מו"ת לאחד כיון שהולדות בגופה ע"ש. ובהנ"ל עדיף כיון דאין החיוב משום בושת בעלה רק שלה זוכה הוא כנ"ל משום דשייך ביה כנ"ל. וחובל בשבת קמ"ל אף דמקלקל כו'. או דקמ"ל פטור מכולן אף דחיוב שבת בכל יום שבטל ממלאכה וס"ד דחשיב חיוב מיתה קודם וממון אח"כ למ"ד שזרק כלי מראש הגג דבתר תברא מנא אזלינן קמ"ל דמ"מ החיוב ממון בא על המעשה שבא חיוב מיתה ועדיף מעקירה צורך כו' כנ"ל. גם ס"ד למאן דיליף ריש פירקין אבל אתה לוקח כופר לראשי אברים. ס"ד דכופרא כפרה ואין מיתה פוטרו כמו תשלומי תרומה שכ' תוס' קמ"ל דפטור:





שערי תורת בבל

(פז א משנה) חש"ו פגיעתן רעה וכו'.—מסתבר לנו דאפי' קרה שאחר שחבלו הם באחרים חזרו אותם אחרים וחבלו בהם אין אומרים תצא חבלה בחבלה, אלא שהאחרים חייבים לשלם להם כל הנזק.


ודע שמזה דאיתא לעיל (פו ב) "השוטה אין לו בושת" משמע דשאר ד' דברים יש לו, ותניא נמי הכי בתוספתא פ"ט, אלא שמצינו בכתובות (לב ב), דשוטה אנוסה ומפותה אין לה פגם, ונראה שאין זה אלא בפגם של בתולים בלבד, מפני שאין מי שירצה ליתן בעד שפחה שוטה שאינה בעולה יותר משוטה בעולה, שאין משיאין לעבד שיש לרבו קורת רוח הימנו שפחה שוטה (ע"ש מ ע"ב), שאין אדם דר עם נחש בכפיפה אחת (עי' יבמ' קיב ב). ומ"מ אפשר שיהא השוטה ראוי למלאכה, ולכך יש לו שאר ד' הדברים. אבל רש"י בכתובות (לב א) כתב בשוטה, שאין לה דמים למכור בשוק, ומשמע שלדעתו אין לה דמים כלל.

